Keene es va retirar de la competició el 1986, quan tenia només trenta-vuit anys, i es va dedicar a l'organització d'esdeveniments escaquístics, i al periodisme (corresponsal d'escacs per a "The Times" des de 1985) i l'escriptura dins l'àmbit dels escacs. Fou candidat a rebre el guardó d'Oficial de l'Orde de l'Imperi Britànic (OBE) per serveis als escacs, el 1985. Va organitzar els Campionats del món de 1986, 1993 (clàssic) i 2000 (clàssic). És a més un prolífic escriptor, que ha editat més de cent llibres d'escacs.